இந்தக் காணொலியைப் பார்ப்பது வேதனையான நினைவுகளையும் உணர்வுகளையும் எழுப்பக்கூடும்.  
  
இலவச, இரகசிய ஆதரவுதவிக்கு, 1800 737 377-ஐ அழைக்கவும் அல்லது [nationalredress.gov.au/support](http://www.nationalredress.gov.au/support)-ஐப் பார்வையிடவும்

‘தேசிய குறைதீர்ப்பு திட்ட’மானது, ஒரு நிறுவனத்தில் இருந்தபோது குழந்தைப் பாலியல் துஷ்பிரயோகத்திற்கு ஆளானவர்களுக்கானது.

ஒரு நிறுவனத்தின் வளாகத்தில் பாலியல் துஷ்பிரயோகம் நிகழ்ந்தபோது அல்லது ஒரு நிறுவனத்தால் ஏற்பாடு செய்யப்பட்ட முகாம் போன்ற ஒரு செயல்பாட்டின் போதுநடந்த சந்தர்ப்பங்களும் இதில் அடங்கும்.

**'தேசிய குறைதீர்ப்புத் திட்டம்' குறைதீர்ப்பை அணுக மக்களுக்கு உதவுகிறது அத்துடன் இலவச, இரகசிய குறைதீர்ப்பு ஆதரவுதவி சேவைகளுடன் அவர்களைத்** தொடர்புபடுத்த **அதனால்** இயலும்.  
**குறைதீர்ப்பில் ஒரு பணக் கொடுப்பனவு, அறிவுரையாலோசனை, உளவியல் ஆதரவுதவி என்பவற்றிற்கான அணுகல் மற்றும் குறித்த நிறுவனத்திடமிருந்து மன்னிப்பு ஆகியவை அடங்கக்கூடும்.**

ஒரு காகிதப் படிவத்தை அல்லது MyGov மூலம் இணையவழிப் படிவத்தைப் பூர்த்தி செய்வதன் மூலம் ‘தேசிய குறைதீர்ப்புத் திட்ட’த்திற்கு நீங்கள் விண்ணப்பிக்கலாம்.

தாம் விண்ணப்பிக்க வேண்டுமா என்பதைத் தீர்மானிப்பதற்கு முன், குறைதீர்ப்பு ஆதரவுதவி சேவையிலுள்ள ஒருவருடன் பேசுவதைப் பலரும் பயனுள்ளதாகக் காண்கின்றனர்.

நீங்கள் விண்ணப்பிக்கும் போது இடம்பெறும் படிமுறைகள் இதோ:

1. நீங்கள் ஒரு விண்ணப்பப் படிவத்தை நிரப்புவீர்கள்.

2. பூர்த்தி செய்யப்பட்ட உங்கள் படிவத்தை ‘தேசிய குறைதீர்ப்புத் திட்ட’த்திற்கு தபால் மூலமாகவோ அல்லது நீங்கள் இணையவழியில் விண்ணப்பிப்பதாயின், myGov இணையதளம் மூலமாகவோ அனுப்பவும்.

3. ‘தேசிய குறைதீர்ப்புத் திட்டம்’, உங்கள் விண்ணப்பத்தில் அடையாளம் காணப்பட்ட நிறுவனங்களிலிருந்து தகவல்களைச் சேகரிக்கும்.

4. ஒரு 'சுயா தீன முடிவெடுப்பாளர்' அனைத்து தகவல்களையும் மீளாய்வு செய்து முடிவைத் தீர்மானிப்பார்.

5. உங்களுக்கான முடிவு தொடர்பாக 'தேசிய குறைதீர்ப்புத் திட்டம்' உங்களுடன் தொடர்புகொள்ளும்.

6. குறித்த முடிவை ஏற்றுக்கொள்வதா அல்லது ஒரு மீளாய்வைக் கோருவதா என்பதைத் தீர்மானிக்க உங்களுக்கு அவகாசம் இருக்கும்.

**உங்கள் விருப்பத் தெரிவுகளைப் பற்றி மேலும் தெரிந்துகொள்ள அல்லது ‘குறைதீர்ப்பு உதவிச் சேவைக’ளுடன் தொடர்புகொள்ள,** 1800 737 377 **என்ற எண்ணை திங்கள் முதல் வெள்ளி வரை, காலை 8 மணி முதல் மாலை 5 மணி வரை அழைக்கவும்**

அல்லது nationalredress.gov.au -ஐப் பார்வையிடவும்.